cyanic-selkie/wikianc huggingface dataset:
Κου Τσα-Τσολ
Καριέρα με την εθνική
Στις αρχές του 2011 πήρε μέρος με την εθνική του ομάδα στο Ασιατικό Κύπελλο του Κατάρ, όπου με πέντε γκολ σε έξι αγώνες συνέβαλλε σημαντικά ώστε να φθάσει η ομάδα του στα ημιτελικά. Το 2012 ήταν αρχηγός της εθνικής στους Ολυμπιακούς Αγώνες και συμμετείχε και στους έξι αγώνες της ομάδας του. Στον τελικό για την τρίτη θέση πέτυχε το πρώτο γκολ στη νίκη με 2-0 ενάντια στην Ιαπωνία και κατέκτησε με την ομάδα του το χάλκινο μετάλιο, το πρώτο ολυμπιακό μετάλιο στην ιστορία του νοτιοκορεατικού ποδοσφαίρου.
Συμμετείχε με την ομάδα του ως αρχηγός στο Παγκόσμιο Κύπελλο του 2014 και πέτυχε ένα γκολ στην ήττα με 4-2 από την Αλγερία.
Παραπομπές
Κατηγορία:Ποδοσφαιριστές 1. ΦΣΦ Μάιντς 05 Κατηγορία:Νοτιοκορεάτες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Τσετσού Γιουνάιτεντ ΦΚ Κατηγορία:Ποδοσφαιριστές Εθνικής Νότιας Κορέας Κ20 Κατηγορία:Ποδοσφαιριστές ολυμπιακής ομάδας Νότιας Κορέας Κατηγορία:Ποδοσφαιριστές Παγκοσμίου Κυπέλλου 2018
Λαβάλ-λε-Πριερέ
Το Λαβάλ-λε-Πριερέ (γαλλικά: Laval-le-Prieuré) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
130 (αριθμός)
Το 130 (εκατόν τριάντα) είναι ο φυσικός αριθμός που βρίσκεται μετά από το 129 και πριν από το 131. Είναι άρτιος αριθμός, αφού 130:2 = 65, δηλαδή διαιρείται με το 2, στο σύνολο των φυσικών αριθμών. Ο αριθμός 130 συμβολίζεται ως CXXX στο ρωμαϊκό σύστημα αρίθμησης και ως ΡΛ´ ή ρλ΄ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Σύνθετοι αριθμοί
Βαλκανικό κύπελλο συλλόγων 1987-88
Το Βαλκανικό Κύπελλο Συλλόγων 1987-88 ήταν το 23ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία συμμετείχαν δέκα σύλλογοι βαλκανικών κρατών, οι περισσότεροι από κάθε άλλη φορά. Είχε αποφασιστεί να μετάσχουν δύο από κάθε βαλκανική χώρα αλλά τελικά δεν δήλωσαν συμμετοχή ομάδες από τη Γιουγκοσλαβία. Οι δέκα σύλλογοι χωρίστηκαν σε τρεις προκριματικούς ομίλους, δύο των τριών και έναν των τεσσάρων ομάδων. Στην ημιτελική φάση προκρίθηκαν οι τρεις νικητές και ο δεύτερος του ομίλου των τεσσάρων. Το Κύπελλο κατέκτησε η Σλάβια Σόφιας από τη Βουλγαρία, για δεύτερη συνεχή φορά. Στον τελικό αντιμετώπισε την Αργκές Πιτέστι από τη Ρουμανία. Η διοργάνωση ξεκίνησε τον Οκτώβριο του 1987 και οι δύο τελικοί έγιναν τον Αύγουστο του 1988.
Ρίμπαρτσι
Το Ρίμπαρτσι (Рибарци) είναι χωριό στο μέσο της Βόρειας Μακεδονίας, εντός του Δήμου Ρόσομαν. Το χωριό αριθμούσε 41 κατοίκους το 2002.
Δημογραφία
Κατά την απογραφή του 2002 το χωριό αριθμούσε :
Εξωτερικοί σύνδεσμοι
Ριμπαρτσι
Λαβάν-Κενζέ
Το Λαβάν-Κενζέ (γαλλικά: Lavans-Quingey) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Αμανετζής
Αμανετζήδες ονομάζονταν οι λαϊκοί εκείνοι εκτελεστές των αμανέδων που ήταν περίφημοι αλλά και περιζήτητοι στα λαϊκά στρώματα, φημιζόμενοι για τη παθητική, καλλίφωνη αλλά και πρωτότυπη εκτέλεση αυτού του τύπου των τραγουδιών με τη συνοδεία σαντουριού ή μπουζουκιού κυρίως στα «Καφέ Αμάν», καφωδεία της προπολεμικής Αθήνας. Οι αμανετζήδες αυτοί ήταν τελείως διάφοροι από τους αμμανετζήδες, ή "αμμανατζήδες", ταχυδρόμους που μετέφεραν τα αμμανέτια.
Οι Αμανετζήδες, οι λαϊκοί αυτοί τραγουδιστές είχαν διαπλάσει ο καθένας μια προσωπική συναισθηματική πρωτοτυπία στην απόδοση του αμανέ, έτσι ώστε να ξεχωρίζουν τόσο στη κλιμάκωση της φωνής, όσο στους «τερετισμούς», (στους επαναλαμβανόμενους ήχους του αμάν), στη σύνθεση αλλά και στη διάθεση.
Στη μεταπολεμική όμως περίοδο το είδος αυτό του τραγουδιού αντιμετώπισε την έντονη εχθρότητα και το «σνομπάρισμα» του «μοντερνισμού» και σιγά - σιγά εξαφανίστηκε και μαζί του οι αμανετζήδες είτε λησμονημένοι είτε παραφθαρμένοι χωρίς να γίνει, όπως ομολογούν οι ειδικοί του είδους, ιστορική φωνοληψία αυτών.
Πηγές
Κατηγορία:Λαϊκή μουσική Κατηγορία:Παραδοσιακά επαγγέλματα
Ρόσομαν
Το Ρόσομαν (Росоман) είναι χωριό στο μέσον της Βόρειας Μακεδονίας, εντός του Δήμου Ρόσομαν. Το χωριό αριθμούσε 2554 κατοίκους το 2002.
Δημογραφία
Κατά την απογραφή του 2002, το χωριό αριθμούσε :
Εξωτερικοί Σύνδεσμοι
Κατηγορία:Χωριά Δήμου Ρόσομαν
Λαβάν-Βουιγιαφάν
Το Λαβάν-Βουιγιαφάν (γαλλικά: Lavans-Vuillafans) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Σύμπλεγμα της Αντλίας
Να μην συγχέεται με την γνωστή ελληνική λέξη. Το σύμπλεγμα της Αντλίας (ή Abell S0636) είναι ένα σύμπλεγμα γαλαξιών που βρίσκεται στο υπερσμήνος Ύδρα-Κένταυρος. Το σύμπλεγμα της Αντλίας είναι το τρίτο πλησιέστερο στην Τοπική Ομάδα μετά το Σύμπλεγμα της Παρθένου και το Σύμπλεγμα Φορνά. Η απόσταση της Αντλίας από τη Γη είναι 40.5 μεγαπαρσέκ έως 40.9 μεγαπαρσέκ και μπορεί να παρατηρηθεί από τη Γη στον αστερισμό Αντλίας. Το σύμπλεγμα της Αντλίας δεν πρέπει να συγχέεται με τον νάνο γαλαξία Αντλία.
Ογχηστός
Η Ογχηστός ήταν αρχαία Βοιωτική πόλη, χτισμένη στα νότια της λίμνης Κωπαΐδας. Αναφέρεται από τον Όμηρο ως μία από τις Βοιωτικές πόλεις που συμμετείχαν στην Τρωική εκστρατεία. Στην πόλη υπήρχε μεγάλος ναός αφιερωμένος στον Ποσειδώνα που αποτέλεσε κέντρο της βοιωτικής Αμφικτυονίας, της Αμφικτυονίας της Ογχηστού, στην οποία συμμετείχαν οι πόλεις της Βοιωτίας.
Σύμπλεγμα της Αντλίας
Παραπομπές
Κατηγορία:Ομάδες γαλαξιών
Ογχηστός
Παραπομπές
Κατηγορία:πόλεις της αρχαίας Βοιωτίας
Ο Πλανήτης των Πιθήκων: Η Αυγή
Ο Πλανήτης των Πιθήκων: Η Αυγή (αγγλικά: Dawn of the Planet of the Apes) είναι ο τίτλος της αμερικανικής ταινίας επιστημονικής φαντασίας σε σκηνοθεσία του Ματ Ριβς. και σε σενάριο των Ματ Μπόμπακ, Ρικ Τζάφα και Αμάντα Σίλβερ. Στους πρωταγωνιστικούς ρόλους βρίσκονται οι Άντι Σέρκις, Τζέισον Κλαρκ και Γκάρι Όλντμαν. Είναι η συνέχεια της ταινίας Ο Πλανήτης των Πιθήκων: Η Εξέγερση, και είναι η όγδοη κινηματογραφική ταινία της σειράς Ο Πλανήτης των Πιθήκων, ενώ χρονολογικά, στην υπόθεση, είναι η δεύτερη της νέας σειράς του Πλανήτη των Πιθήκων.
Μια δεκαετία μετά τα γεγονότα της προηγούμενης ταινίας, η πλειοψηφία των ανθρώπων έχουν πεθάνει και οι πίθηκοι έχουν καταλάβει πλέον τον κόσμο.Οι επιζώντες άνθρωποι θα ξεκινήσουν πόλεμο ενάντια στους πιθήκους με στόχο τον έλεγχο του πλανήτη.
Η ταινία κυκλοφόρησε στους κινηματογράφους των ΗΠΑ στις 26 Ιουνίου, στο Σαν Φρανσίσκο, και μετά κυκλοφόρησε στις υπόλοιπες χώρες του κόσμου. Έλαβε θετικές κριτικές, οι οποίες επαίνεσαν το σενάριο, την ιστορία και τα οπτικά της ταινίας, και ήταν μια εισπρακτική επιτυχία ξεπερνώντας σε έσοδα πάνω από 708 εκατομμύρια δολάρια. Η ταινία προτάθηκε για ένα βραβείο Όσκαρ και ένα BAFTA.Κυκλοφόρησε σε DVD και σε Blu-ray στις 2 Δεκεμβρίου.
Σούπερ Καπ Ισπανίας (ποδόσφαιρο ανδρών)
Το Σούπερ Καπ Ισπανίας (ισπανικά: Supercopa de España) είναι ποδοσφαιρική διοργάνωση της Ισπανίας στην οποία αγωνίζονται ο πρωταθλητής και ο κυπελλούχος της κάθε σεζόν. Η σημερινή διοργάνωση υπάρχει από το 1982, ωστόσο μεταξύ 1940 και 1953 έγιναν αρκετές διοργανώσεις παρόμοιου τύπου (ανάμεσα στον πρωταθλητή και στον κάτοχο του Κυπέλλου, το οποίο ονομαζόταν τότε Copa del Generalísimo). Το 1940 η διοργάνωση ονομαζόταν Copa de Campeones. Δεν ξαναπαίχτηκε ποτέ ως το 1945, όταν ο πρεσβευτής της Αργεντινής προσέφερε ένα τρόπαιο που ονομαζόταν Χρυσό Κύπελλο (Copa de Oro Argentina).
Ο Πλανήτης των Πιθήκων: Η Αυγή
Άνθρωποι
Ο Τζέιμς Φράνκο, ο οποίος υποδύθηκε τον Γουίλ Ρόντμαν στην προηγούμενη ταινία εμφανίζεται δια μέσω αρχειακού υλικού από την προηγούμενη ταινία σε μια σκηνή όπου ο Καίσαρας βλέπει ένα βίντεο από την παιδική του ηλικία.
Σούπερ Καπ Ισπανίας (ποδόσφαιρο ανδρών)
Το 1947 θεσμοθετήθηκε το Κύπελλο Εύας Περόν (Copa Eva Duarte de Perón), ως φόρος τιμής στον Πρόεδρο Περόν και στη σύζυγό του, Εβίτα.
Ο Πλανήτης των Πιθήκων: Η Αυγή
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ο Πλανήτης των Πιθήκων Κατηγορία:Ταινίες του 2014 Κατηγορία:Ταινίες τοποθετημένες στο μέλλον Κατηγορία:Αμερικανικές ταινίες επιστημονικής φαντασίας Κατηγορία:Μετα-αποκαλυπτικές ταινίες Κατηγορία:Περιπέτεια επιστημονικής φαντασίας (ταινίες) Κατηγορία:Ταινίες γυρισμένες στη Νέα Ορλεάνη Κατηγορία:Αμερικανικές 3D ταινίες Κατηγορία:Ταινίες της TSG Entertainment
Αντουάν Γκιζένγκα
Ο Αντουάν Γκιζένγκα (Antoine Gizenga, 1925-2019) ήταν πολιτικός από τη Λαϊκή Δημοκρατία του Κονγκό. Έγινε πρωθυπουργός του Κονγκό, στις 30 Δεκεμβρίου του 2006 και παραιτήθηκε το 2008.
Πρώτα χρόνια
Γεννήθηκε στις 5 Οκτωβρίου 1925. Κατά το παρελθόν χρημάτισε αντιπρόεδρος της κυβέρνησης (1960, 1961-62), πρωθυπουργός (1960-1961) και Αρχηγός Κράτους (1961) στη διάρκεια επανάστασης. Η κυβέρνησή του στο Στάνλεϊβιλ (Stanleyville) αναγνωρίστηκε από 21 αφρικανικές και ασιατικές όπως και χώρες της Ανατολικής Ευρώπης. Φυλακίστηκε από το 1962 ως τον Ιούλιο του 1964 και ξανά από τον Οκτώβριο του 1964 ως το Νοέμβριο του 1965. Έζησε στην εξορία από το 1965 ως το 1992.
Πολιτική σταδιοδρομία
Η πολιτική του Γκιζένγκα στηρίζεται στο μοντέλο του δολοφονηθέντα Πατρίς Λουμούμπα. Μετά τη δολοφονία του τελευταίου ο Γκιζένγκα τέθηκε επικεφαλής επαναστατικής κυβέρνησης. Τον Ιούλιο του 2006 διεκδίκησε το προεδρικό αξίωμα, με το Ενωμένο Κόμμα των Λουμουμπιστών (Parti Lumumbiste Unifié, PALU). Στις εκλογές αυτές ήρθε τρίτος με 13,06 % των ψήφων, πίσω από το νικητή Ζοζέφ Καμπιλά και το Ζαν-Πιερ Μπεμπά.
Κάθοδος στις προεδρικές εκλογές του 2006
Στις 30 Σεπτεμβρίου 2006 ο Γκιζένγκα υπέγραψε συμφωνία για κυβέρνηση συνασπισμού με την πολιτική πλατφόρμα του Καμπιλά, το Συνασπισμό για την προεδρική πλειοψηφία (Alliance pour la majorité présidentielle). Με βάση τη συμφωνία υποστήριξε τον Καμπιλά στον τελικό γύρο των προεδρικών εκλογών τον Οκτώβριο του 2006. Σε αντάλλαγμα θα γινόταν πρωθυπουργός.
Πρωθυπουργός
Ο Καμπιλά κέρδισε τις εκλογές και ορκίστηκε πρόεδρος στις 6 Δεκεμβρίου του 2006. Στη συνέχεια όρισε τον Γκιζένγκα ως Informant, αξίωμα που συμπεριελάμβανε την επίσημη αναγνώριση ότι η κυβέρνηση διέθετε την κοινοβουλευτική πλειοψηφία ώστε να σχηματιστεί. . Στις 30 Δεκεμβρίου του 2006 διορίστηκε ο Γκιζένγκα στην πρωθυπουργία από τον πρόεδρο Καμπιλά. Σε ηλικία 81 ετών, έγινε ένας από τους γηραιότερους πρωθυπουργούς στον κόσμο.
Η νέα κυβέρνηση διέθετε 59 συνολικά μέλη χωρίς τον Γκιζένγκα. Η σύνθεσή της ανακοινώθηκε στις 5 Φεβρουαρίου του 2007. Στις 25 Νοεμβρίου του ιδίου χρόνου ανακοινώθηκε ένα νέο σχήμα με 44 υπουργούς.
Παραίτηση
Στις 25 Σεπτεμβρίου του 2008 ο Γκιζένγκα υπέβαλε στον πρόεδρο Καμπιλά την παραίτησή του από την πρωθυπουργία. Σε τηλεοπτική του ανακοίνωση της ίδιας ημέρας απέδωσε την απόφασή του στην προχωρημένη ηλικία του. Το Κίνημα για την Απελευθέρωση του Κονγκό (MLC), από πλευράς Αντιπολίτευσης, διέψευσε ότι η παραίτηση του πρωθυπουργού οφειλόταν σε λόγους ηλικίας. Στις 28 Σεπτεμβρίου ο Καμπίλα έστειλε επιστολή στον γηραιό πολιτικό και επίσημα αποδέχτηκε την παραίτησή του. Ο κυβερνών συνασπισμός (Συνασπισμός για την Προεδρική Πλειοψηφία) παρέμεινε στη θέση του μετά την παραίτηση του Γκιζένγκα. Ταυτόχρονα, ξεκίνησαν διαπραγματεύσεις για την επιλογή του διαδόχου του. Στις 10 Οκτωβρίου 2008 τον διαδέχθηκε στο πρωθυπουργικό αξίωμα ο Αντόλφ Μουζίτο.
Ο Γκιζένγκα απεβίωσε σε ηλικία 93 ετών στις 24 Φεβρουαρίου 2019.
Αρχιλαούτο
μικρογραφία|Αρχιλαούτο Το αρχιλαούτο είναι χορδόφωνο νυκτό μουσικό όργανο, το οποίο εντάσσεται στην οικογένεια του λαούτου και η χρήση του οποίου άνθισε κατά την Ευρωπαϊκή Αναγέννηση (περ. 1600). Η επινόησή του τέθηκε στα πλαίσια του συγκερασμού δύο συγγενών οργάνων, αφενός της θεόρβης -η οποία λόγω μεγέθους δυσχέραινε την κατά μόνας (σόλο) εκτέλεση- και αφετέρου του αναγεννησιακού λαούτου, το οποίο από κατασκευής δεν ήταν ικανοποιητικό στη χαμηλόφωνη περιοχή. Συμπερασματικά, το αρχιλαούτο είναι ένα τενόρο αναγεννησιακό λαούτο με μια επέκταση ταστιέρας, παρόμοια (αλλά μικρότερη) με αυτή της θεόρβης. Διαθέτει 14 χορδές με χόρδισμα παρόμοιο μ' αυτό του λαούτου (βλ. διάγραμμα παρακάτω) και χρησιμοποιούνταν κυρίως για σολιστικό ρεπερτόριο, καθώς ο ρόλος του νυκτού στο συνεχές βάσιμο εκπληρώνεται κυρίως από την ηχητικά πιο πλούσια θεόρβη.
Εντούτοις, υπάρχει ένα μεγάλο μέρος του ρεπερτορίου όπου εμφανίζεται το αρχιλαούτο σε συνοδευτικό ρόλο, αποδίδοντάς του το ρόλο του οργανικού μπάσου, πολλές φορές μάλιστα καλούμενο να συμπληρώσει το μουσικό του μέρος με συγχορδίες. Στην πραγματικότητα, οι περισσότεροι εκτελεστές της εποχής μπορούσαν να παίξουν τόσο το ένα όσο και το άλλο όργανο, κάτι που προκύπτει και από τα οργανογράμματα (instrumentarium) σε παρτιτούρες της εποχής· τυπικά παραδείγματα αυτής της πρακτικής είναι η όπερα Ιούλιος Καίσαρ (1724) του Χαίντελ, όπου στο μέρος του κοντίνουο αναγράφει arciliuto ο tiorba (αρχιλαούτο ή θεόρβη), αλλά και οι τριοσονάτες 1 και 3 του Αρκάντζελο Κορέλλι, όπου το ανάλογο οργανικό μέρος αναγράφει violone o arciliuto (βιολόνε ή αρχιλαούτο). Όσον αφορά στο σολιστικό του ρεπερτόριο πάντως, η μουσική καταγράφεται με το συμβολογραφικό σύστημα γνωστό ως ταμπλατούρα.
Ρεπερτόριο
Το σολιστικό ρεπερτόριο του αρχιλαούτου προέρχεται ως επί τω πλείστω από την Ιταλία, όπου ο όρος liuto (λαούτο) στην πραγματικότητα αναφέρεται στο arciliuto (αρχιλαούτο), καθώς το πρώτο είχε ήδη υποπέσει σε αχρηστία. Οι σημαντικότεροι συνθέτες που έγραψαν για αρχιλαούτο ήταν ο Αλεσσάντρο Πιτσινίνι και ο Τζιοβάννι Τσαμπόνι, οι 12 σονάτες (1718, Λούκα) του οποίου θεωρούνται σημείο αναφοράς για το εν λόγω όργανο. Άλλοι σημαντικοί συνθέτες περιλαμβάνουν τους Antonio Scotti, Melchiorre Chiesa, Antonio Tinazzoli, Giuseppe Vaccari και Lodovico Fontanelli.
Εξωτερικοί σύνδεσμοι
Κατηγορία:Έγχορδα μουσικά όργανα Κατηγορία:Μουσικά όργανα της Αναγέννησης
Αρσενόλιθος
Εμφάνιση, παραγενέσεις
Είναι δευτερογενές ορυκτό σχηματιζόμενο από οξειδώσεις μικτών θειούχων / αρσενικούχων ορυκτών υδροθερμικής προέλευσης. Μπορεί, επίσης, να σχηματιστεί από πυρκαγιές ορυχείων.
Ανευρίσκεται σε αρκετά σημεία της Γης. Σημαντικότερες εμφανίσεις του είναι στη Γερμανία (Μέλας Δρυμός, Σαξωνία), στην Τσεχία (περιοχή Jachymov), σε αρκετές περιοχές της Γαλλίας, στην Αγγλία (Κορνουάλη), στο Sudbury του Οντάριο και στη Βρετανική Κολομβία (Καναδάς) και στις Πολιτείες Νεβάδα και Καλιφόρνια των ΗΠΑ.
Στην Ελλάδα ανευρίσκεται στα μεταλλεία Λαυρίου και συγκεκριμένα στο ορυχείο «Αδάμη Νο 2» και στο ορυχείο «Νο 80» της περιοχής Πλάκα.
Παραπομπές
Κατηγορία:Ορυκτά του αρσενικού
Λαβερναί
Το Λαβερναί (γαλλικά: Lavernay) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Λέων της Ανάληψης
Ο Λέων της Ανάληψης είναι έργο του τέλους του 4ου αιώνα π.Χ. Πρόκειται πιθανότατα για επιτύμβιο μνημείο. Ανάλογα παραδείγματα έχουν βρεθεί σε ταφικά μνημεία επιφανών ανδρών ή σε μνημεία πεσόντων σε μάχη.
Το γλυπτό εκτίθεται στο αρχαιολογικό μουσείο Θεσσαλονίκης.
Στις 4 Νοεμβρίου το δημοτικό συμβούλιο Λαγκαδά αιτήθηκε την επιστροφή του γλυπτού.
Ιστορικό ανεύρεσης
Στις αρχές της δεκαετίας του 1980 βρέθηκε σε χωράφι του χωριού Ανάληψη της επαρχίας Λαγκαδά κατά τη διάρκεια του οργώματος.
Εξωτερικοί σύνδεσμοι
Κατηγορία:Αρχαία ελληνικά αγάλματα Κατηγορία:Αρχαιολογικά ευρήματα στη Θεσσαλονίκη Κατηγορία:Εκθέματα στο Αρχαιολογικό Μουσείο Θεσσαλονίκης
Αγωγός EastMed
Ο αγωγός Ανατολικής Μεσογείου ή απλώς EastMed είναι ένας υπό μελέτη θαλάσσιος και χερσαίος αγωγός φυσικού αερίου με σκοπό να συνδέει απευθείας τις ενεργειακές πηγές της Ανατολικής Μεσογείου με την ηπειρωτική Ελλάδα μέσω της Κύπρου και της Κρήτης. Υπεύθυνη είναι η εταιρεία «Υποθαλάσσιος Αγωγός Φυσικού Αερίου Ελλάδας–Ιταλίας / ΥΑΦΑ ΠΟΣΕΙΔΩΝ Α.Ε.», στην οποία συμμετέχουν ισομερώς η ελληνική ΔΕΠΑ και η ιταλική εταιρεία Edison.
Συγκεκριμένα, σύμφωνα με το σχεδιασμό προβλέπεται η μεταφορά φυσικού αερίου από τα θαλάσσια κοιτάσματα στη Θάλασσα του Λεβάντε προς την Ελλάδα, καθώς και προς την Ιταλία και άλλες ευρωπαϊκές περιοχές μέσω των αγωγών Poseidon και IGB.<ref name="edison.it" Ο αγωγός αναφέρεται πως θα έχει μήκος περίπου 1.900 χιλιομέτρων, θα φτάνει σε βάθη περίπου 3 χιλιομέτρων και θα έχει χωρητικότητα 10 δισεκατομμυρίων κυβικών μέτρων ανά χρόνο. Η κατασκευή του αναμένεται να διαρκέσει περίπου 7 χρόνια και το κόστος της να ανέλθει στα 7 δις. δολάρια.
Στις 2 Ιανουαρίου 2020, υπεγράφη στην Αθήνα η συμφωνία για την κατασκευή του αγωγού EastMed από τους ηγέτες της Ελλάδας, της Κύπρου και του Ισραήλ.
Χρονικό
Το 2013 η κατασκευή του αγωγού EastMed αναγνωρίστηκε βάσει του κανονισμού 347/2013 της Ευρωπαϊκής Επιτροπής ως Έργο Κοινού Ενδιαφέροντος.
Την περίοδο 2015-2018 η ΥΑΦΑ ΠΟΣΕΙΔΩΝ Α.Ε. πραγματοποίησε τις τεχνικές, οικονομικές και περιβαλλοντικές μελέτες με την επιχορήγηση 2 εκατομμυρίων ευρώ από την ΕΕ, ενώ τον Ιούνιο του 2018 η εταιρεία έλαβε πρόσθετη χρηματοδότηση 34,5 εκατομμυρίων ευρώ από την ΕΕ για την ολοκλήρωση των μελετών.
Στις 7 Μαΐου 2019, ο Πρωθυπουργός της Ιταλίας Τζουζέπε Κόντε δήλωσε, σε εκδήλωση κοντά στη Ρώμη, ότι η Ιταλία τάσσεται ενάντια στην κατασκευή του αγωγού Poseidon, δηλαδή του τελευταίου κομματιού του αγωγού EastMed που θα συνδέει την Ελλάδα με την Ιταλία μέσω της Αδριατικής Θάλασσας, θέτοντας υπό διακύβευση την ολοκλήρωση του έργου. Ωστόσο, τη 1 Ιανουαρίου 2020 αναφέρθηκε ότι ο υπουργός Οικονομικής Ανάπτυξης της Ιταλίας Στέφανο Πατουανέλι απέστειλε στον Έλληνα ομόλογό του μια επιστολή στήριξης προς τον αγωγό EastMed και, συνεπώς, επανέφερε τη στήριξη της Ιταλίας προς το εγχείρημα.
Στις 2 Ιανουαρίου 2020 υπεγράφη στην Αθήνα η συμφωνία για την κατασκευή του αγωγού EastMed από τους ηγέτες της Ελλάδας, της Κύπρου και του Ισραήλ. Σε δηλώσεις του, ο Πρωθυπουργός της Ελληνικής Δημοκρατίας Κυριάκος Μητσοτάκης δήλωσε ότι ο αγωγός «δεν αποτελεί απειλή για κανέναν», ενώ ο Πρόεδρος της Κυπριακής Δημοκρατίας Νίκος Αναστασιάδης και ο Πρωθυπουργός του Ισραήλ Μπενιαμίν Νετανιάχου χαρακτήρισαν τη συμφωνία ως «ιστορική». Η συμφωνία περιλαμβάνει διατάξεις που διασφαλίζουν την ασφάλεια του αγωγού και ενός κοινού φορολογικού καθεστώτος.
Διαδρομή
Το σχέδιο προβλέπει ο αγωγώς να συνδέει τα κοιτάσματα Λεβιάθαν και Αφροδίτη της Ανατολικής Μεσογείου με την Ευρώπη. Ο αγωγός θα ξεκινά από τη Θάλασσα του Λεβάντε και θα συνεχίσει προς το έδαφος της Κύπρου, όπου θα βρίσκεται σταθμός συμπίεσης. Από την Κύπρο, ο αγωγός θα συνεχίσει δυτικά για περίπου 700 χιλιόμετρα, θα φτάσει σε βάθος 3 χιλιομέτρων και, στη συνέχεια, θα φτάσει στο έδαφος της ανατολικής Κρήτης, όπου θα βρίσκεται σταθμός αποσυμπίεσης και θα παρέχει φυσικό αέριο σε όλο το νησί. Στη συνέχεια, η διαδρομή του θα συνεχίσει βορειοδυτικά και θα φτάσει στην ανατολική Πελοπόννησο, κοντά στον Άγιο Φωκά Λακωνίας. Οι θαλάσιες μελέτες σε αυτή την διαδρομή διεκπαιραιώθηκαν μεταξύ τέλη Ιουλίου και αρχές Αυγούστου 2021 από το ερευνητικό πλοίο Nautical Geo. Ύστερα, θα διασχίσει χερσαία την Πελοπόννησο σε βορειοδυτική κατεύθυνση, θα διασχίσει τον Πατραϊκό κόλπο και θα συνεχίσει κατά μήκος της ηπειρωτικής Ελλάδας, καταλήγοντας στην περιοχή της Θεσπρωτίας. Από εκεί θα συνδεθεί με τον σχεδιαζόμενο αγωγό Poseidon, ο οποίος θα παρέχει φυσικό αέριο προς την Ιταλία.
Ντίνος Χριστιανόπουλος
Ο Ντίνος Χριστιανόπουλος (Θεσσαλονίκη, 20 Μαρτίου 1931 - Θεσσαλονίκη, 11 Αυγούστου 2020) ήταν Έλληνας ποιητής, διηγηματογράφος, δοκιμιογράφος, μεταφραστής, ερευνητής, λαογράφος, εκδότης και βιβλιοκριτικός. Το πραγματικό όνομα του λογοτέχνη είναι Κωνσταντίνος Δημητριάδης και καταγόταν από την Ανατολική Θράκη. Ποιήματά του έχουν μεταφραστεί σε αρκετές γλώσσες.
Αγωγός EastMed
Φόρουμ Αερίου EastMed
Τον Ιανουάριο του 2019, επτά υπουργοί Ενέργειας της περιοχής υπέγραψαν συμφωνία για τη δημιουργία του Φόρουμ Αερίου της Ανατολικής Μεσογείου. Οι εταιρείες Total S.A., Eni, Novatek και Exxon υπέγραψαν συμφωνίες εξερεύνησης και παραγωγής με τις συμβαλλόμενες κυβερνήσεις. Τα μέλη του φόρουμ είναι η Αίγυπτος, η Κύπρος, το Ισραήλ και η Ελλάδα, ενώ αντιπρόσωποι της Ιορδανίας και του Κράτους της Παλαιστίνης έχουν παρευρεθεί σε συναντήσεις του φόρουμ. Η Τουρκία δεν συμμετέχει στο φόρουμ, με αποτέλεσμα να χαρακτηριστεί ως εξαίρεση στη σταθερότητα της περιοχής.
Παραπομπές
Κατηγορία:Αγωγοί φυσικού αερίου στην Ευρώπη Κατηγορία:Αγωγοί μεταφοράς της Ελλάδας Κατηγορία:Αγωγοί μεταφοράς φυσικού αερίου
Ντίνος Χριστιανόπουλος
Βιογραφικά στοιχεία
Ο Χριστιανόπουλος γεννήθηκε στη Θεσσαλονίκη και ήταν γιος προσφύγων από την Ανατολική Θράκη. Τελείωσε το Β΄ Γυμνάσιο Αρρένων Θεσσαλονίκης. Φοίτησε στο τμήμα Φιλολογίας του Αριστοτελείου Πανεπιστημίου Θεσσαλονίκης, όπου παρακολούθησε μαθήματα και έλαβε το πτυχίο του Τομέα Κλασικών Σπουδών. Κατόπιν, εργάστηκε ως βιβλιοθηκάριος στη Δημοτική Βιβλιοθήκη της πόλης από το 1958 ως το 1965. Έπειτα εργάστηκε ως επιμελητής εκδόσεων. Το 1958 ίδρυσε και ανέλαβε υπό τη διεύθυνσή του το περιοδικό Διαγώνιος -που κυκλοφόρησε ως το 1983 με ολιγόχρονες παύσεις- και τον εκδοτικό οίκο Εκδόσεις Διαγωνίου. Εκείνη την περίοδο αναπτύχθηκε ο λεγόμενος "κύκλος των λογοτεχνών της Διαγωνίου".
Η πρώτη ποιητική συλλογή του Εποχή των ισχνών αγελάδων (1950) διακρίνεται για το προσωπικό ύφος της και για τις δημιουργικές επιρροές από τον Καβάφη και τον Τ. Σ. Έλιοτ, ενώ στις επόμενες εμφανίσεις του εκφράζεται καθαρά το κυρίαρχο θέμα της ποίησής του, η εφήμερη ομοφυλοφιλική σχέση και το ερωτικό πάθος που οδηγεί στην ταπείνωση και στη μοναξιά. Βέβαια, ορισμένα ποιήματά του (π.χ. τα ποιήματα της σειράς Ο αλλήθωρος) έχουν και το στοιχείο μιας κοινωνικής οπτικής. Κατά καιρούς κυνηγήθηκε πολύ από το κοινωνικό κατεστημένο της εποχής, όπως, για παράδειγμα, όταν κόντεψε να συλληφθεί από τη Χούντα λόγω της άρνησής του να παραλάβει σχετικό βραβείο για ένα πεζό του έργο, τον "Χιλιαστή". Το 2011 τιμήθηκε με το Μεγάλο Βραβείο Γραμμάτων για το σύνολο του έργου του. Αρνήθηκε όμως να το παραλάβει παραπέμποντας στο κείμενό του "Εναντίον" από το 1979, όπου αναφέρει χαρακτηριστικά: «Είμαι εναντίον της κάθε τιμητικής διάκρισης, απ' όπου και αν προέρχεται. Δεν υπάρχει πιο χυδαία φιλοδοξία από το να θέλουμε να ξεχωρίζουμε. Αυτό το απαίσιο "ὑπείροχον ἔμμεναι ἄλλων", που μας άφησαν οι αρχαίοι.». Τον Ιούνιο του 2011 αναγορεύτηκε επίτιμος διδάκτορας του Αριστοτελείου Πανεπιστημίου Θεσσαλονίκης από το Τμήμα Φιλολογίας. Απεβίωσε στις 11 Αυγούστου του 2020, σε ηλικία 89 ετών. Κηδεύτηκε στις 13 Αυγούστου από τον Ιερό Ναό Κοιμήσεως της Θεοτόκου (Σαράντα Εκκλησιών) και ενταφιάστηκε στο Κοιμητήριο Αναστάσεως του Κυρίου Θεσσαλονίκης.
O Χριστιανόπουλος, εν ζωή, δώρισε στο δημόσιο Αριστοτέλειο Πανεπιστήμιο Θεσσαλονίκης το σύνολο του αρχείου του: βιβλία, πάσης φύσεως έντυπα, χειρόγραφα, επιστολές, φωτογραφίες, πίνακες, αντικείμενα, συνολικά ένα πολύτιμο υλικό που συγκέντρωνε επί επτά περίπου δεκαετίες με πολλή φροντίδα. Και αμέσως μετά το θάνατό του όλα τα αντικείμενα και τα βιβλία που υπήρχαν στο διαμέρισμα που διέμενε, με τη φροντίδα του Γιάννη Μέγα, μεταφέρθηκαν και αυτά στο Αριστοτέλειο Πανεπιστήμιο Θεσσαλονίκης.
Πεζογραφία
• Πίσω απ' την Αγιά Σοφιά, Θεσσαλονίκη, Ιανός, 1997
• Η κάτω βόλτα· Διηγήματα. Θεσσαλονίκη, Διαγώνιος, 1963 (εμπλουτισμένη έκδοση: Θεσσαλονίκη, Ιανός, 2004)
• Οι ρεμπέτες του ντουνιά· Μικρά πεζά. Θεσσαλονίκη, Διαγώνιος, 1986 (εμπλουτισμένη έκδοση: Θεσσαλονίκη, Ιανός, 2004)
• Θεσσαλονίκην οὖ μ'ἐθέσπισεν (αυτοβιογραφικά κείμενα) Θεσσαλονίκη, Ιανός, 1999 (β' έκδ. 2008)
Μεταφράσεις - Διασκευές (επιλογή)
• Εντευκτήριο· Μεταφράσεις ποιημάτων. Θεσσαλονίκη, Διαγώνιος, 1966
• Τρία παραμύθια· Σπουδές λαϊκού λόγου (διασκευές). Θεσσαλονίκη, Διαγώνιος, 1989
• Το Άγιο Ευαγγέλιο κατά τον Ματθαίο. Αθήνα, Το Ροδακιό, 1997
• Εντευκτήριο Ι· Μεταφράσεις ποιημάτων. Θεσσαλονίκη, Ιανός, 2007
• Εντευκτήριο ΙI· Μεταφράσεις ποιημάτων. Θεσσαλονίκη, Ιανός, 2007
• Το Άγιο και Ιερό Ευαγγέλιο κατά τον Ματθαίο· Μεταφράσεις, Θεσσαλονίκη, Ιανός, 2012
Ανθολόγια - Μουσική
• Ανθολόγια Τραγουδιών του Βασίλη Τσιτσάνη, Θεσσαλονίκη, Ιανός, 2009
• Τα τραγούδια του Ντίνου Χριστιανόπουλου. Το αιώνιο παράπονο & Με τέχνη και με πάθος, Θεσσαλονίκη, Ιανός, 2012
Προσωπικό αρχείο
Η συλλογή Ντίνου Χριστιανόπουλου παραχωρήθηκε τον Οκτώβριο του 2016 στο ΑΠΘ μαζί με τη συλλογή Γιάννη Μέγα στη Βιβλιοθήκη και Κέντρο Πληροφόρησης του Αριστοτελείου Πανεπιστημίου Θεσσαλονίκης, καταδεικνύοντας με τον τρόπο αυτό την εμπιστοσύνη τους στο Πανεπιστήμιο από το οποίο αποφοίτησαν.
Η δωρεά περιλαμβάνει το αρχείο του Ντίνου Χριστιανόπουλου το οποίο περιέχει βιβλία, ολόκληρη σειρά από αδημοσίευτα ποιήματα και λογοτεχνικά κείμενα, χειρόγραφα έργων, το αρχείο του περιοδικού "Διαγώνιος", 52 ετήσια ημερολόγια (1953-2006), την αλληλογραφία του, τεράστιο φωτογραφικό υλικό, πίνακες, αρχείο με τις συνεντεύξεις που έδωσε ο ίδιος ο λογοτέχνης σε ραδιόφωνα και τηλεοράσεις και ένα πολύ σημαντικό αρχείο συναυλιών και ηχογραφήσεων του κυρίως σε σχέση με τον Τσιτσάνη.
Η συλλογή είναι υπό επεξεργασία.
Μελέτες για την ποίηση του Ντίνου Χριστιανόπουλου σε αυτοτελείς εκδόσεις
• Ελένη Μ. Λαζαρίδου (επιμ.) Ντίνος Χριστιανόπουλος· μικρό πορτραίτο. Θεσσαλονίκη, 1987
• Βασίλης Δημητράκος, Ανοιχτή πληγή ο «Ανυπεράσπιστος καημος» του Ντίνου Χριστιανόπουλου, δοκίμιο, Παιανία, Μπιλιέτο, 1988
• Περικλής Σφυρίδης, Χριστιανόπουλος-Καβάφης: αποκλίσεις σε βίους παράλληλους. Θεσσαλονίκη, Τα τραμάκια, 1993
• Μαρία Ιατρού, Η «εποχή των ισχνών αγελάδων» του Ντίνου Χριστιανόπουλου: ανίχνευση διακειμενικών σχέσεων. Διατριβή. Θεσσαλονίκη, Εκδόσεις Βάνιας, 1996
• Γιώργος Κορδομενίδης (επιμ.) Τιμή στον Ντίνο Χριστιανόπουλο. Θεσσαλονίκη, Οργανισμός Πολιτιστικής Πρωτεύουσας της Ευρώπης, 1997
• Δημήτρης Κόκορης (εισαγωγή-επιλογή κειμένων), ''Για τον Χριστιανόπουλο. Κριτικά κείμενα για την ποίησή του.'' Λευκωσία, Αιγαίον, 2003
Ψηφιακό αρχείο ΕΡΤ
Κατηγορία:Νεοέλληνες ποιητές Κατηγορία:Έλληνες διηγηματογράφοι Κατηγορία:Έλληνες κριτικοί της λογοτεχνίας Κατηγορία:Έλληνες εκδότες Κατηγορία:Έλληνες λαογράφοι Κατηγορία:Δεύτερη Μεταπολεμική Γενιά Κατηγορία:ΛΟΑΤ πρόσωπα από την Ελλάδα
Ελίζαμπετ Μπερνάρντι
Η Ελίζαμπετ Ελεονόρε Μπερνάρντι (γερμ. Elisabeth Eleonore Bernhardi) (1768 - 1849) ήταν Γερμανίδα ευεργέτις, συγγραφέας και παιδαγωγός.
Βιογραφία
Γεννήθηκε στις 8 Αυγούστου 1768 στο Φράιμπεργκ (Freiberg). Ήταν η μικρότερη από τα επτά παιδιά. Πατέρας της ήταν ο Γκότφριντ Μπέτμαν Μπερνάρντι, δήμαρχος και δικηγόρος το επάγγελμα. Ίδρυσε το 1800 στο Φράιμπεργκ ιδιωτικό Παρθεναγωγείο. Έγραψε και δημοσίευσε πολλά έργα επί της «μόρφωσης των θηλέων», αλλά προτιμούσε πάντα την ανωνυμία, ή χρησιμοποιούσε το λογοτεχνικό ψευδώνυμο «Φιλογύν» (Philogyn). Το 1814 άρχισε να κυκλοφορεί την εβδομαδιαία εφημερίδα Wochenblatt für die mitleidige Jugend, η οποία μέχρι το έτος 1818 κυκλοφόρησε σε δεκαοκτώ τόμους, και δώριζε τα έσοδα εισπράξεως για αγαθοεργούς σκοπούς. Αντιτάχτηκε στις ιδέες του Γιοάχιμ Χάινριχ Κάμπε, ο οποίος θεωρούσε την μόρφωση των θηλέων απαραίτητη μόνο ως προς την εκπλήρωση των μητρικών και οικοκυρικών υποχρεώσεων. Το κύριο επιχείρημά της ήταν ότι με το σκεπτικό αυτό, άγαμες, άτεκνες γυναίκες θα έπρεπε να μένουν αμόρφωτες. Απεβίωσε στις 4 Μαρτίου 1849 στην ιδιαίτερη πατρίδα της.
Βιβλιογραφία
Κατηγορία:Παιδαγωγοί
Κολοκυθιά
Η κολοκυθιά ή κολοκύνθη είναι γένος αγγειόσπερμων, δικότυλων, αναρριχητικών φυτών που ανήκει στην οικογένεια των Κολοκυνθοειδών (Cucurbitaceae).
Χαρακτηριστικά
μικρογραφία|Τομή βλαστού κολοκυθιάς Είναι μονοετή ή και πολυετή φυτά, φέρουν έλικες και οι βλαστοί τους είναι πράσινοι, κυλινδρικοί, τριχωτοί. Τα φύλλα τους είναι μεγάλα, πλατιά, παλαμοειδή και οι μίσχοι τους μακριοί. Τα άνθη της κολοκυθιάς είναι μεγάλα κίτρινου χρώματος, μονογενή. Τα αρσενικά άνθη φέρουν μακρύ ποδίσκο και τα θηλυκά κοντό. Ο πολλαπλασιασμός της γίνεται με σπορά και η ανάπτυξη της είναι πολύ γρήγορη. Είναι φυτό της καλοκαιρινής περιόδου και δεν αναπτύσσεται στο ψύχος. Η καλύτερη θερμοκρασία είναι γύρω στους 22 βαθμούς. Όταν υπάρχει αρκετή ζέστη τότε χρειάζεται αρκετό πότισμα. Στην υγρασία το φυτό αναπτύσσεται πολύ καλά, ενώ το έδαφος πρέπει να είναι πλούσιο σε οργανικές ουσίες και γενικά μέσης συστάσεως. Η λίπανση με κοπριά ή οργανικά λιπάσματα θεωρείται απαραίτητη. Κατά τη χειμερινή περίοδο η καλλιέργεια γίνεται σε θερμοκήπια.
Είδη
Τα κυριότερα είδη κολοκυθιάς είναι :
Η κοινή κολοκυθιά (Cucurbita pepo – Κολοκύνθη η πέπων, Κολοκύνθη η κοινή)
Η επιστημονική της ονομασία είναι Cucurbita pepo – Κολοκύνθη ο πέπων. Οι καρποί της είναι τα γνωστά κολοκυθάκια που τρώγονται μαγειρεμένα σε πολλές παραλλαγές. Περιέχουν βιταμίνη C, κάλιο, βιταμίνη Β12, υδατάνθρακες και πρωτεΐνες.
Συλλέγονται όταν φτάσουν σε ένα ορισμένο μέγεθος ή όταν είναι ακόμα σχετικά μικρά. Όταν παραμείνουν πάνω στο φυτό το μέγεθος τους μεγαλώνει και σε ορισμένες περιπτώσεις μπορεί να φτάσει και τα τρία μέτρα στο μήκος. Η σάρκα τους τότε γίνεται σπογγώδης και χρησιμοποιούνται για την συγκομιδή σπόρου. Εκτός από τα κολοκύθια μαγειρεύονται και οι ανθοί, συνήθως γεμιστοί με ρύζι. Αν και υπάρχει διαφωνία από περιοχή σε περιοχή της χώρας σχετικά με την ονομασία «κολοκυθοανθοί» ή «κολοκυθοκορφάδες», σε γενικές γραμμές οι κολοκυθοανθοί είναι οι αρσενικοί ανθοί της κολοκυθιάς που φυτρώνουν από το στέλεχος του φυτού και είναι μακρύτεροι με λεπτό μίσχο, ενώ οι κολοκυθοκορφάδες είναι οι μικροί ανθοί στην "κορφή" του καρπού (εξ ου και η ονομασία).
Υπάρχουν αρκετές ποικιλίες κοινής κολοκυθιάς και αυτές έχουν να κάνουν κυρίως με το σχήμα, το μέγεθος και το χρώμα του καρπού.
Οι κυριότερες περιοχές καλλιέργειας στην Ελλάδα είναι η Ηλεία, η Μεσσηνία, η Κρήτη και η Αττική. Καλλιεργούνται γύρω στα 45.000 στρέμματα και η ετήσια παραγωγή φτάνει τους 70.000 τόνους.
Κολοκύθα (Cucurbita maxima – Κολοκύνθη η μεγίστη ή Κολοκύνθη η μείζων)
Ο καρπός της είναι ογκώδης, σφαιρικός και φτάνει πολλές φορές και τα 50 κιλά βάρος αν και έχουν αναφερθεί και ακόμα πιο βαριές κολοκύθες. Χρησιμοποιείται στην παρασκευή γλυκών, σε πίτες γλυκές ή αλμυρές και για διακοσμητικούς σκοπούς.
Σαν έθιμο στις Η.Π.Α. κατασκευάζουν χαρακτηριστικά πρόσωπα-φανάρια την παραμονή των Αγίων Πάντων στις 31 Οκτωβρίου (Halloween).
Η γλυκιά κολοκυθιά (Cucurbita moschata)
Ωριμάζει τους καρπούς της το φθινόπωρο και είναι ανθεκτική και σε χαμηλές θερμοκρασίες. Από τη γλυκοκολοκύθα παρασκευάζονται διάφορες πίτες.
Η φλασκιά ή νεροκολοκύθα ή λαγηνοκολοκύνθη (Lagenaria siceraria, παλαιά ονομασία Cucurbita lagenaria)
Οι καρποί της έχουν χαρακτηριστικό σχήμα (λάγηνος) και όταν ξεραθούν βάφονται και χρησιμοποιούνται για διακοσμητικούς σκοπούς.
Άλλα είδη
Υπάρχουν επίσης αρκετές άλλες διακοσμητικές ποικιλίες, που οι καρποί τους έχουν μεγάλη ποικιλία σχεδίων και χρωμάτων. Οι σπόροι μερικών ποικιλιών τρώγονται ως ξηρός καρπός, που είναι γνωστός με την ονομασία πασατέμπος.
Εξωτερικοί σύνδεσμοι
Κατηγορία:Κολοκυνθοειδή Κατηγορία:Αναρριχώμενα φυτά
Ελληνικές βουλευτικές εκλογές Ιουνίου 2012
Οι ελληνικές βουλευτικές εκλογές του Ιουνίου 2012 διεξήχθησαν στις 17 Ιουνίου. Ήταν πρόωρες εκλογές που διενεργήθηκαν από την υπηρεσιακή κυβέρνηση Παναγιώτη Πικραμμένου, επειδή στις προηγούμενες εκλογές του Μαΐου 2012, δεν έγινε δυνατός ο σχηματισμός κυβέρνησης που να έχει την εμπιστοσύνη της Βουλής.
Μετά το αποτέλεσμα των εκλογών σχηματίστηκε η Κυβέρνηση Αντώνη Σαμαρά 2012.
Προκήρυξη
Κανένα κόμμα δεν κέρδισε την απόλυτη πλειοψηφία εδρών της Βουλής μετά τις εκλογές της 6ης Μαΐου. Ο Πρόεδρος της Δημοκρατίας Κάρολος Παπούλιας ανέθεσε διερευνητικές εντολές στους αρχηγούς των τριών πρώτων κομμάτων κατ' επιταγήν του Συντάγματος. Και οι τρεις απέτυχαν να σχηματίσουν κυβέρνηση και επέστρεψαν τις εντολές στον Πρόεδρο της Δημοκρατίας.
Ο Πρόεδρος της Δημοκρατίας διέλυσε τη Βουλή της ΙΔ΄ Περιόδου, προκήρυξε εκλογές για τις 17 Ιουνίου 2012, ημέρα Κυριακή, και συγκάλεσε τη Βουλή που θα προέκυπτε από αυτές στις 28 Ιουνίου 2012.
Διενέργεια των εκλογών
Οι εκλογές διενεργήθηκαν από την υπηρεσιακή κυβέρνηση Παναγιώτη Πικραμμένου μέσα σε δεκαοκτώ μέρες από τις προηγούμενες της 6ης Μαΐου. Κατά συνέπεια δεν εφαρμόστηκαν για αυτές οι περί εκλογής βουλευτών με σταυρό προτιμήσεως διατάξεις της εκλογικής νομοθεσίας, αλλά οι περί σειράς καταλήψεως εδρών διατάξεις (λίστα) της εκλογικής νομοθεσίας του 1985, που επαναφέρονται σε ισχύ σε παρόμοιες περιπτώσεις πρόωρων εκλογών. Οι εκλογές χαρακτηρίστηκαν, κατά την περίοδο πριν τη διεξαγωγή τους, ως οι κρισιμότερες των τελευταίων ετών ή και δεκαετιών από τη Μεταπολίτευση και μετά, με δεδομένα τα μεγάλα προβλήματα της ελληνικής οικονομίας, αλλά και τα σενάρια εξόδου της χώρας από το ευρώ.
Ευρωπαϊκή απήχηση
Σύμφωνα με ανακοίνωση της Προεδρίας της Δημοκρατίας, σε τηλεφωνική συνομιλία που είχε η Γερμανίδα Καγκελάριος Άνγκελα Μέρκελ με τον Πρόεδρο της Δημοκρατίας Κάρολο Παπούλια, του πρότεινε τη διεξαγωγή δημοψηφίσματος παράλληλα με τις εκλογές και με ερώτημα την παραμονή ή όχι της Ελλάδας στο ευρώ. Αν και η είδηση διαψεύστηκε επίσημα από τη γερμανική πλευρά, την επιβεβαίωσε και το γερμανικό περιοδικό Der Spiegel. Στο αίτημα της Άνγκελα Μέρκελ αντέδρασαν έντονα όλα τα ελληνικά κοινοβουλευτικά κόμματα, πριν όμως γίνει γνωστή η διάψευση από τη γερμανική πλευρά.
Δεύτερη παρέμβαση έγινε στις 15 Ιουνίου 2012 από τη γερμανική εφημερίδα Financial Times Deutschland, η οποία δημοσίευσε άρθρο στα ελληνικά, προτρέποντας τον ελληνικό λαό να αντισταθεί στη "δημαγωγία του ΣΥΡΙΖΑ και του Αλέξη Τσίπρα" και συνιστώντας ψήφο στη Νέα Δημοκρατία αλλά με "βαριά καρδιά". Οργίλη ήταν η αντίδραση των δύο ελληνικών κομμάτων που αναφέρονταν στο δημοσίευμα, με τη Νέα Δημοκρατία και τον ΣΥΡΙΖΑ να καταγγέλλουν σε ξεχωριστές δηλώσεις την παρέμβαση της γερμανικής εφημερίδας στα εσωτερικά της χώρας. Το στέλεχος του ΣΥΡΙΖΑ, Δημήτρης Παπαδημούλης, δήλωσε σκωπτικά ότι «το μόνο που μένει είναι να έρθει η κυρία Μέρκελ να μοιράζει ψηφοδέλτια της ΝΔ», ενώ το ΠΑΣΟΚ και το ΚΚΕ χαρακτήρισαν προσβλητικό και προκλητικό αντίστοιχα το δημοσίευμα.
Αντιδράσεις στο δημοσίευμα των Financial Times Deutschland, υπήρξαν και από ένα γερμανικό κόμμα, το αριστερό Die Linke, που το αποκάλεσε «προσβολή προς τον ελληνικό λαό».
Συμμετοχή στις εκλογές
29 εκλογικοί σχηματισμοί υπέβαλαν προς τον Εισαγγελέα του Αρείου Πάγου δηλώσεις συμμετοχής στις εκλογές. Ο Άρειος Πάγος απέρριψε τη συμμετοχή οκτώ εξ αυτών. Συνολικά στις εκλογές, εκτός από τους 21 εκλογικούς σχηματισμούς, συμμετείχαν και 58 ανεξάρτητοι - μεμονωμένοι υποψήφιοι, ενώ οι υποψήφιοι βουλευτές ανέρχονταν σε 4.873. Όλοι οι αριθμοί παρουσίασαν μείωση σε σχέση με τις εκλογές της 6ης Μαΐου, όπου συμμετείχαν 31 εκλογικοί σχηματισμοί, 52 ανεξάρτητοι υποψήφιοι και 6.500 υποψήφιοι βουλευτές. Τα κόμματα που έλαβαν μέρος στις εκλογές, κατά τη σειρά ανακήρυξής τους, ήταν τα ακόλουθα: επιχείρηση χαρίζω οικόπεδα χαρίζω χρέη σώζω ζωές Παναγροτικό Εργατικό Κίνημα Ελλάδος ΠΑΕΚΕ.]] (Μ. Τζαλαζίδης)
Αιτήσεις που απορρίφθηκαν από τον Άρειο Πάγο
Το Α΄ Τμήμα του Αρείου Πάγου, που είναι αρμόδιο για την ανακήρυξη των συνδυασμών, απέρριψε οκτώ εκλογικούς σχηματισμούς που είχαν υποβάλει αίτηση. Τους εξής:
Επιπλέον, το ίδιο Τμήμα δεν επέτρεψε τη χρήση του ονόματος "Τυραννομάχοι" από τον ανεξάρτητο υποψήφιο Αθανάσιο Δασκαλόπουλο, με την αιτιολογία ότι δεν έχει ιδρύσει κόμμα με το όνομα αυτό.
Αποτελέσματα
1 Η σύγκριση γίνεται με το άθροισμα του ποσοστού που είχαν τα κόμματα του εκλογικού συνασπισμού στις προηγούμενες εκλογές.
Εξωτερικοί σύνδεσμοι
Ελληνικές βουλευτικές εκλογές 2012 2
128 (αριθμός)
Το 128 (εκατόν είκοσι οκτώ) είναι ο φυσικός αριθμός που βρίσκεται μετά από το 127 και πριν από το 129. Είναι άρτιος αριθμός, αφού 128:2 = 64, δηλαδή διαιρείται με το 2, στο σύνολο των φυσικών αριθμών. Ο αριθμός 128 συμβολίζεται ως CXXVIII στο ρωμαϊκό σύστημα αρίθμησης και ως ΡΚΗ´ ή ρκη΄ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Σύνθετοι αριθμοί
Φράνσις Ουάλας
Ο Φράνσις Ουάλας (αγγλικά: Francis Wallace, 12 Φεβρουαρίου 1894 – 19 Αυγούστου 1977) ήταν Αμερικανός αθλητικογράφος, συγγραφέας, σεναριογράφος και σχολιαστής, τόσο στην τηλεόραση όσο και στο ράδιο. Έγγραφά του φυλάσσονται στο Francis Wallace Collection, στα αρχεία του Πανεπιστημίου Notre Dame.
Βιογραφία
Ο Φράνσις Ουάλας γεννήθηκε στο Μπελέρ του Οχάιο, στις 12 Φεβρουαρίου 1894, και ήταν γιος του Τζων Σίμον Ουάλας (1848 - 1917) και της Μέρι Γκρίφιν (1856-1932), οι οποίοι είχαν μεταναστεύσει από την Ιρλανδία στις ΗΠΑ. Ο Ουάλας παρακολούθησε μαθήματα στο Central Grade School και St. John Central High School, τα οποία και τα δύο βρίσκονταν στο Μπελέρ. Μετά την αποφοίτηση, ο Ουάλας ξεκίνησε να εργάζεται στην περιοχή, και σε μαγαζιά όπως με σιδηροδρομικά υλικά, σε χαλυβουργεία, σε εργοστάσια γυαλιών, για σχεδόν εφτά χρόνια. Κατόπιν, κατατάσσεται στην αεροπορία, αλλά τον πρόλαβε η ανακωχή του Πρώτου Παγκοσμίου Πολέμου και δεν εξελίχθηκε.
Περί του 1919, συγγενείς του, αναγνώρισαν τα ταλέντα του και τον βοήθησαν, ώστε να φοιτήσει στο Πανεπιστήμιο Notre Dame. Κατά την παραμονή του εκεί, μελέτησε φιλοσοφία. Πάντως, είναι πιθανό, μία από τις μεγαλύτερες επιρροές του Ουάλας να ήρθε από τον Νάτι Ρόκνι, που εργαζόταν εκεί. Έτσι, ο Ουάλας ταξίδευε με την ομάδα του πανεπιστημίου, κάνοντας ρεπορτάζ δίπλα στον σπουδαίο προπονητή. Εν τέλει το 1923 αποφοίτησε.
Μετά την αποφοίτησή του από το Notre Dame, δέχτηκε τη θέση που το προσφέρθηκε στην εφημερίδα Associated Press. Από εκεί κι έπειτα εργάσθηκε ως αθλητικόγραφος τόσο στη New York Post όσο και στην Daily News. Παράλληλα, έγραψε μία μικρή ιστορία για τον Νάτι Ρόκνι, το Win One for the Gipper, μέσω της οποίας έκανε διάσημη την ομάδα του πανεπιστημίου. Γενικότερα, έπαιξε σημαντικό ρόλο στην μεταρρύθμιση του κολεγιακού φούτμπολ.
Το 1927 ξεκίνησε να γράφει φανταστικές και μη ιστορίες για διάφορα περιοδικά. Πολλές από αυτές τις ιστορίες του έγιναν σενάρια για ταινίες. Η πρώτη του ιστορία που έγινε ταινία ήταν στο Touchdown.
Ο Ουάλας πέθανε στις 19 Αυγούστου 1977, στη Φλόριντα.
Λαχανικό
Ο όρος λαχανικό αναφέρεται στο νωπό φαγώσιμο τμήμα ενός φυτού, που προορίζεται για κατανάλωση. Κατ' επέκταση ο όρος μπορεί να αναφέρεται και σε ολόκληρο το φυτό από το οποίο προέρχεται το φαγώσιμο τμήμα.
Ορισμένα λαχανικά μπορούν να καταναλωθούν ωμά, και μερικά μπορεί (ή πρέπει) να είναι μαγειρεμένα με διάφορους τρόπους, πιο συχνά σε αλμυρά φαγητά. Ωστόσο, λίγα λαχανικά χρησιμοποιούνται για επιδόρπια και άλλα γλυκά εδέσματα, όπως είναι το κέικ καρότο. Τα λαχανικά τρώγονται συνοδεύοντας το φαγητό, ενώ μπορούν να καταναλωθούν και ως σνακ.
Τα λαχανικά έχουν μεγάλη ποσότητα σε νερό και λιγότερη σε πρωτεΐνες. Αποτελούνται από φυτικά κύτταρα, το χρώμα τους είναι συνήθως πράσινο, κίτρινο ή κόκκινο και μπορούν να ταξινομηθούν με τρεις τρόπους.
Όλα τα λαχανικά περιέχουν βιταμίνες και λίγα πρωτεΐνες και υδατάνθρακες.
Ιδιότητες
Στα φρέσκα λαχανικά η ποσότητα σε νερό ξεπερνά τις περισσότερες φορές το 70% του συνολικού βάρους, η περιεκτικότητα σε πρωτεΐνες είναι συνήθως 3,5% ή λιγότερο και η περιεκτικότητα σε λιπαρά 0,5% ή λιγότερο.
Τα κυτταρικά τοιχώματα προσδιορίζουν την κατασκευή του κυττάρου, την υφή του φυτικού ιστού και άλλα χαρακτηριστικά που μπορούμε να τα διακρίνουμε, και αποτελούνται κατά το μεγαλύτερο μέρος από πηκτίνες, ημικυτταρίνες, και κυτταρίνες.
Το χρώμα που έχουν τα λαχανικά προέρχεται κυρίως από χρωστικές, όπως είναι η χλωροφύλλη που δίνει το πράσινο χρώμα, τα καροτενοειδή που δίνουν το κίτρινο ή το κόκκινο χρώμα, τα φλαβονοειδή, συμπεριλαμβανομένων των φλαβονών, που είναι ελαφρώς κίτρινα ή σχεδόν άχρωμα και οι ανθοκυανίνες που δίνουν σκούρο κόκκινο ή πορφυρό χρωματισμό.
Γενικά
Το φυτικό κύτταρο (αυτό δηλαδή που το συναντούμε στα φυτά, άρα και στα λαχανικά) έχει κυτταρικό τοίχωμα, το οποίο αποτελείται κυρίως από κυτταρίνη (υδατάνθρακας) και για να αφομοιωθεί χρειάζεται ένα ένζυμο, την κελλουλάση, που δεν το έχει ο οργανισμός του ανθρώπου, ούτε το παράγει. Τα πράσινα λαχανικά, όπως το λάχανο, το σπανάκι, τα ραδίκια έχουν βιταμίνες και πρωτεΐνες, σημαντικά για τον οργανισμό.
Βιταμίνες
Η Β-καροτίνη, ουσία που το σώμα μας την μετατρέπει σε βιταμίνη Α, βρίσκεται άφθονη σε λαχανικά με πορτοκαλί χρώμα, όπως είναι το καρότο, και στα σκούρα πράσινα φυλλώδη λαχανικά. Το ασκορβικό οξύ ή βιταμίνη C αφθονεί στην πιπεριά, στη ρέβα, στα κραμβοειδή και φυλλώδη λαχανικά. Οι βιταμίνες Β1 και Β2 περιέχονται στα χλωρά φασολάκια, τα σπαράγια και στο σπανάκι. Η PP στα κραμβοειδή, στα χλωρά φασολάκια, στα καρότα, στο σπανάκι, στα χλωρά μπιζέλια κ.ά.
Πρωτεΐνες και υδατάνθρακες
Λίγα λαχανικά είναι αξιόλογες πηγές πρωτεϊνών ή υδατανθράκων. Τέτοια είναι τα φασολάκια και ο αρακάς, που είναι πλούσια σε πρωτεΐνες, και οι πατάτες και γλυκοπατάτες, που είναι σπουδαία πηγή υδατανθράκων. thumb|left|192px|Λαχανικά προς πώληση σε ένα παντοπωλείο στο [[Μετς (Αθήνα)|Μετς, στην Αθήνα]]
Βυζαντινή Αυτοκρατορία
Στα χρόνια της Βυζαντινής Αυτοκρατορίας τα λαχανικά τρώγονταν από τους φτωχούς και τους μοναχούς ιδιαίτερα στις περιόδους νηστείας. Αναφέρονται η «μολόχη», που μαγειρευόταν ως σούπα, και η «τσουκνίδα» ή «κνίδη», που είχε και θεραπευτικές ιδιότητες. Από τον Γρηγόριο τον Θεολόγο αναφέρονται τα «χρυσολάχανα» και το «σπανάκι». Τα αγριόχορτα ονομάζονταν «βράκανα» και θεωρούνταν πολύ καλή τροφή. Το θρεπτικότερο λαχανικό ήταν τα σπαράγγια, τα οποία τρώγονταν ψητά με λάδι και αλάτι. thumb|150px|right|Καλλιέργεια λαχανικών σε [[θερμοκήπιο]]
Λαχανοκομία
Κλάδος της κηποκομίας με αντικείμενο την καλλιέργεια λαχανικών. Παλαιότερα, η παραδοσιακή κηπευτική καλλιέργεια λαχανικών περιορίζονταν σε μικρά τεμάχια γης, τους λαχανόκηπους, εμφανίζοντας οικογενειακές καλλιέργειας και κατανάλωσης. Τελευταία επικρατεί μια ανάπτυξη του κλάδου σε μεγάλες εκτάσεις, αποκτώντας τη μορφή της μεγάλης καλλιέργειας με σύγxρονα μέσα και επιχειρηματικό σκοπό.
Ποιότητα των λαχανικών
Υπάρχουν τέσσερις κατηγορίες ποιότητας:
Τρόποι ταξινόμησης λαχανικών
Τα λαχανικά μπορούν να ταξινομηθούν με βάση τις ακόλουθες μεθόδους:
Ταξινόμηση λαχανικών
thumb|200px|[[Καρότο|Καρότα]] thumb|200px|[[Κουνουπίδι]] Σχεδόν όλα τα λαχανικά ανήκουν στην ομάδα των Αγγειόσπερμων, τα οποία μπορούν να χωριστούν σε Μονοκοτυλήδονα και Δικοτυλήδονα. Ορισμένα ωστόσο ανήκουν στους πολυκύτταρους μύκητες και τα πολυκύτταρα φύκη (δηλ. τα μακροφύκη). Παραδείγματα εδώδιμων φυκών που χρησιμοποιούνται ως λαχανικά είναι: το nori, που προέρχεται από είδη του ροδοφύκους Πυρόπια (Pyropia sp.), το «θαλάσσιο μαρούλι», η κοινή ονομασία του είδους Ούλβη η λακτούκη (Ulva lactuca) και το kombu, το οποίο προέρχεται από είδη του φαιοφύκους Λαμινάρια (Laminaria sp.). Στους εδώδιμους μύκητες που χρησιμοποιούνται ως λαχανικά ανήκουν τα κοινά μανιτάρια κ.ά.
Δείτε επίσης
Κατηγορία:Τύποι φαγητού
Άγις Α΄
Ο Άγις ήταν βασιλιάς της αρχαίας Σπάρτης, που έζησε περί το 950 π.Χ.. Από τον Άγι έλαβε το όνομα του το βασιλικό γένος των Αγιαδών που βασίλευε παράλληλα με το έτερο βασιλικό γένος των Ευρυποντιδών.
Ήταν γιος και διάδοχος του βασιλιά Ευρυσθένη και, σύμφωνα με τα λεγόμενα του Έφορου, μέχρι τα χρόνια του, υπήρχε ένα καθεστώς ισονομίας και ισοτιμίας ανάμεσα στους Σπαρτιάτες και τους περιοίκους. Ο Άγις κατάργησε αυτό το καθεστώς και τους υποχρέωσε στη καταβολή ειδικού φόρου. Οι περισσότεροι περίοικοι υπάκουσαν, όμως οι κάτοικοι του αρχαίου Έλους επαναστάτησαν. Όταν τελικά οι Σπαρτιάτες επικράτησαν, τους επέβαλλαν σε ένα είδος διαρκούς δουλείας, τη λεγόμενη «ειλωτεία», που ιστορικά διατηρήθηκε μέχρι τη ρωμαϊκή περίοδο.
Φαίνεται όμως ότι οι πληροφορίες αυτές που παρέδωσε ο Έφορος, σύμφωνα με σύγχρονους ιστορικούς ερευνητές δεν ανταποκρίνονται στην ιστορική αλήθεια με συνέπεια να θεωρούνται ανακριβείς και περισσότερο ως μεταγενέστερες δημιουργίες. Αντίθετα από τον πατέρα του φαίνεται να βασίλευσε με σύνεση και δικαιοσύνη εξ ου και οι απόγονοι αυτού κλήθηκαν Αγιάδες και όχι από το όνομα του πατέρα του.
Πηγές
Κατηγορία:Βασιλείς της αρχαίας Σπάρτης
Σίρκοβο
Δημογραφία
Κατά την απογραφή του 2002, το χωριό αριθμούσε :
Εξωτερικοί Σύνδεσμοι
Κατηγορία:Χωριά Δήμου Ρόσομαν
Επίσκοπος Βυζαντίου Ευγένιος Α΄
Ο Ευγένιος Α΄ διετέλεσε επίσκοπος Βυζαντίου για κάποια έτη, άγνωστο πόσα, μεταξύ των ετών 240 και 265. Οι Πατριαρχικοί κατάλογοι δεν συμφωνούν προς τη διάρκεια της ποιμαντορίας του, καθώς αυτή εμφανίζεται να ποικίλλει μεταξύ πέντε και εικοσιπέντε ετών, ενώ άλλοι γράφουν ότι ο προκάτοχός του, Καστίνος, χειροτόνησε τον διάδοχό του, Τίτο.
Πηγές
Ευγένιος Α
Πλημμύρες στην Κασταμονή και τη Σινώπη (2021)
Τον Αύγουστο του 2021 έλαβαν χώρα πλημμύρες στις επαρχίες της Κασταμονής και της Σινώπης στην Τουρκία με αποτέλεσμα τον θάνατο τουλάχιστον 44 ανθρώπων.
Περισσότεροι από 1.300 άνθρωποι απομακρύνθηκαν από τις πληγείσες περιοχές, ορισμένοι με τη βοήθεια ελικοπτέρων και βαρκών και σχεδόν 700 άνθρωποι φιλοξενούνταν σε φοιτητικές εστίες. Ζημιές υπέστη το δίκτυο ηλεκτροδότησης. Πέντε γέφυρες κατέρρευσαν και πολλές άλλες υπέστησαν ζημιές, με αποτέλεσμα να κλείσουν δρόμοι.
Κατηγορία:Καταστροφές στην Τουρκία
Λαβιρόν
Το Λαβιρόν (γαλλικά: Laviron) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Νιγηρικές γενικές εκλογές 2020–21
Στις 27 Δεκεμβρίου 2020 διεξήχθησαν γενικές εκλογές στο Νίγηρα, για να εκλεγούν ο Πρόεδρος και τα 171 μέλη της Νιγηρικής Εθνοσυνέλευσης. Γύρω στα 7,4 εκατομμύρια ψηφοφόρων κλήθηκαν στις κάλπες, για να εκλέξουν τον πρόεδρο και τη βουλή. Με την έκβαση των εκλογών, θα γίνει η πρώτη παράδοση της εξουσίας από έναν δημοκρατικά εκλεγμένο πρόεδρο σε έναν επίσης δημοκρατικά εκλεγμένο, για πρώτη φορά στην ιστορία της χώρας.